Muhamed Kreševljaković - Wikipedia, slobodna enciklopedija

# Muhamed Kreševljaković

### Sa Wikipedije, slobodne enciklopedije

Muhamed Kreševljaković
rođen: | , 1939. Sarajevo, Bosna i Hercegovina
preminuo: | , 2001.

Muhamed Hamdije Kreševljaković, historičar i političar. Rođen 1939. godine u Sarajevu, umro 2001. godine.

Završio Filozofski fakultet, grupa historija. Radio kao profesor historije i latinskog jezika u Velikoj Kladuši, Prijepolju i Kaknju. Veoma uspješnu stručnu aktivnost razvija dvadeset godina kao šef Odjela za dokumentacije Zavoda za zaštitu spomenika kulture i prirodnih rijetkosti BiH. Bavio se problematikom spomeničkog fonda BiH i po raznim novinama naučnim časopisima i godišnjicama objavio više članaka i rasprava te jednu knjigu. Posebno je značajan njegov rad na prijevodu "Kadićeve Kronike" na kojoj je, zajedno sa Fehimom Spahom radio duži niz godina. Ovaj rad još nije publikovan. Posebno je bio aktivan na zaštiti kulturno-prirodnog naslijeđa BiH, a kao rezultat ovih aktivnosti bio je i jedan od osnivača pokreta "Zeleni-BiH". Na prvim demokratskim izborima izabran je u decembru 1990. godine na mjesto gradonačelnika Sarajeva. Na tom mjestu nalazi se od decembra 1990. do aprila 1994. godine, kada odlazi na dužnost prvog generalnog konzula Bosne i Hercegovine u Italiji sa sjedištem u Milanu. Dobitnik je više internacionalnih priznanja. Ukopan je na šehidskom mezarju "Kovači".

Preuzeto sa: "http://bs.wikipedia.org../../../m/u/h/Muhamed_Kre%C5%A1evljakovi%C4%87_a208.html"

Kategorije: Nepotpuni lični podaci | Muškarac | 1939 rođenja | 2001 smrti | Biografije | Bošnjačka historiografija | Bošnjak | Bosanskohercegovački historičari | Bosanskohercegovački političari

##### Views

- Članak
- Razgovor
- Trenutna verzija

##### interakcija

- Pomoć
- Vrata zajednice
- Čaršija
- Novosti
- Dobrovoljni prilozi

##### Pretraga